Koebaai, stres! Eet dit só weg | SARIE
Endorfien, dopamien, oksitosien, serotonien en GABA (gamma- aminobottersuur) … Tongknopers, ja, maar dié 5 breinboodskappers kan jou gelukkiger laat voel en minder laat stres. Jy kan dit vermeerder deur aan die regte kos te peusel.
GABA (gamma-aminobottersuur) is 'n breinboodskapper wat stres, angs en senuweeagtigheid troef. Dit help jou ook beter slaap. Jy kan dit nie direk van kos kry nie, maar 'n verskeidenheid kosse, soos bessies, bevat flavonoïede, wat 'n invloed het op hoe GABA in die brein werk. (Probeer ook: kersies, speserye, tamaties, sitrusvrugte.)
Dié neute is ryk aan vitamien B6. Dis nodig vir die vervaardiging van die aminosuur triptofaan, wat jou serotonienvlakke verhoog. Laasgenoemde is 'n breinboodskapper wat 'n gevoel van welbehae en speelsheid skep. (Probeer ook: hawermout, ricottakaas, suiwel.)
Dis ryk aan die aminosuur tirosien, 'n voorloper van dopamien. Dié breinboodskapper laat jou gelukkig voel en gee jou meer energie om dinge te doen waarvan jy hou. (Probeer ook: amandels, piesangs en proteïenryke kosse soos hoender, maaskaas en eiers.)